Nordica ootab jätkuvalt Euroopa Komisjonilt riigiabi luba - ÄRILEHT
22.juuni 2020 17:17
Nordica ootab Euroopa Komisjonilt jätkuvalt riigiabi luba, et riik saaks lennufirmat 30 miljoni euroga toetada. Ministeerium on palunud Komisjonilt loaga tegelemisel ka võimalikult kiiret tagasisidet, kirjutab ERR Uudised.
"Oleme omalt poolt Euroopa Komisjonile vajalikud materjalid saatnud ja täpsustanud neid nagu Komisjon seda palus," ütles majandusministeeriumi kommunikatsiooninõunik Taavi Audo.
Ministeeriumi teatel palus riik veel esmaspäeval saadetud kirjas Euroopa Komisjonilt ka võimalikult kiiret tagasisidet.
Eesti riik alustas Euroopa Komisjoniga sel teemal konsultatsioone 4. juunil. Valitsus otsustas Nordicas aktsiakapitali 30 miljoni euro võrra suurendada juba aprilli lõpus, küll aga alustati siis välja selgitamist, kas tegemist oleks ebaseadusliku riigiabiga.
Ministeeriumi teatel on protsess on aegavõttev, kuna Euroopa Liidus on lennundusele riigiabi andmine väga reguleeritud ning erakordne, ning rahvusvaheline lennundus toimib turutingimustes. Vahepeal on ministeerium vastavalt Komisjoni soovidele paar korda riigiabi taotlust ka täpsustanud.
Leedu rahvusringhäälingule riigiabi andmise kohta esitati kaebus Euroopa Komisjonile (1) 17 p
Maailma lennundushiid kiitis Eesti firma tehase heaks: võime toota kabiinielemente paarile tuhandele uuele Airbusi lennukile (20) 22 p
Kas Eesti võiks koos Leeduga lennufirma luua? Taavi Aas: miks mitte, vähemalt tunnevad huvi (25) 22 p
Nordica rahasüst venib, sest ettevõte pole riigiabiluba veel Euroopasse esitanudki (33) 23 p
Iiri lennufirma Eesti haru esitas pankrotiavalduse ja koondas töötajad (11) 07.06.2020
Leedu võtab Nordicast eeskuju? Minister tegi ettepaneku asutada virtuaalne lennufirma (26) 06.06.2020
Hololei: Balti riikidele piisab ühest lennufirmast (69) 9 p